เงินบาทเปิด 30.73/75 บาท
ธนาคารซีไอเอ็มบีไทย รายงาน เงินบาทเปิด 30.73/75 อ่อนค่าตามแรงซื้อผู้นำเข้า คาดวันนี้เคลื่อนไหวกรอบแคบ
28 มี.ค. 2555

ธนาคารซีไอเอ็มบีไทย รายงาน เงินบาทเปิด 30.73/75 อ่อนค่าตามแรงซื้อผู้นำเข้า คาดวันนี้เคลื่อนไหวกรอบแคบ
นักบริหารเงินจากธนาคารซีไอเอ็มบี ไทย จำกัด เปิดเผยว่า เงินบาทเปิดตลาดเช้านี้ที่ระดับ 30.73/75 บาท/ดอลลาร์ จากเย็นวานนี้ที่ปิดตลาดที่ระดับ 30.68/69 บาท/ดอลลาร์ อ่อนค่าลงมาเล็กน้อย 
"สาเหตุที่เงินบาทอ่อนค่าน่าจะมีแรงซื้อจากผู้นำเข้า (Importer) ด้วย เพราะ Level ไม่ค่อยหลุด 30.70 ลงไปซะที และก็อาจจะตามค่าเงินอื่นๆบ้างเล็กน้อย แต่ก็ดูไม่ค่อยเคลื่อนไหวมาก" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 83.09/11 เยน/ดอลลาร์ จากเย็นวานนี้ที่อยู่ที่ระดับ 82.70/74 เยน/ดอลลาร์ ส่วนเงินยูโรอยู่ที่ระดับ 1.3318/3320 ดอลลาร์/ยูโร จากเย็นวานนี้ที่อยู่ที่ระดับ 1.3355/3360 ดอลลาร์/ยูโร
นักบริหารเงิน คาดว่า ทิศทางค่าเงินบาทวันนี้ น่าจะมีทิศทางเคลื่อนไหวในลักษณะแกว่งแคบๆ ในกรอบระหว่าง 30.70-30.85 บาท/ดอลลาร์ โดยให้ติดตามเรื่องภาพรวมของยุโรปกับสหรัฐอเมริกาในช่วงนี้
"คาดว่าเงินบาทน่าจะขึ้นลงแบบแคบๆ เพราะถ้าอ่อนค่าไปเอ็กซพอร์ตก็รอขายที่เลข 8 อิมพอร์ตก็รอซื้อที่เลข 7"นักบริหารเงินกล่าว